জসিম জানেন স্বাভাবিকভাবে চলাফেরা তার দ্বারা আর কখনো হবে না। তাই সেই স্বপ্ন তিনি আর দেখেন না। তবে মাঝে মাঝে মনের কোণে কষ্টের চোরা স্রোত বয়ে চলে। চট্টগ্রাম সিটি করপোরেশনে ফিরিঙ্গি বাজারে জসিমের বসবাস। বাবার রেখে যাওয়া কিছু টাকা ব্যবসায় বিনিয়োগ করে জসিম স্বাবলম্বী হতে চান। সিটি করপোরেশনের অধীনে একটি দোকান হলে তার জন্য ভালো হয়। কিন্তু দোকান পাওয়া তার জন্য যেন সোনার হরিণ! তাই বলে বসে নেই জসিম। তিনি ছুটছেন সেই হরিণের পেছনে। যদি ভাগ্য সহায় হয়।